שיחה:ציידים-לקטים

message: שם הערך לא טוב כי קשה מאוד לנחש אותו באופן אינטואיטיבי. גילגמש • שיחה 11:47, 28 פברואר 2006 (UTC)
צודק, אבל ככה זה היה בבקשת ערכים אז בטעות השארתי אותו כך. תומאס
הגיע הזמן לשנות את השם...תומאס 23:05, 18 מרץ 2006 (UTC)

message: חיפוש מהיר בגוגל מראה שיש שימוש רב במקף, האם עדיף עם או בלי מקף? יונתן שיחה 02:28, 16 ביולי 2007 (IDT)
replies: text: לדעתי עדיף עם מקף, גם מבחינה לשונית, כיוון שהמילה "לקטים" לא באה כתיאור של המילה "ציידים", אלא שתיהן באוֹת כישות אחת המורכבת משתי תכונות עיקריות. תומר 21:56, 10 באוקטובר 2007 (IST)
replies: text: :האם שם הערך לא צריך להיות ציידים - לקטים ע"פ ויקיפדיה:מקף וקו מפריד ? אוריה אורן - שיחה 19:42, 21 באוקטובר 2012 (IST)
replies: text: ::כאן זה מקף ולא קו מפריד. היה צריך להיות ציידים־לקטים, אבל החלטנו להשתמש במקף האנגלי ולכן ציידים-לקטים. אביהו • שיחה 21:23, 21 באוקטובר 2012 (IST)
thread_title: ציידים-לקטים

message: יש קבוצה שנקראת לקטים מטיילים בארץ, וזה פרוייקט מיוחד שמנסה להתחקות אחר אורך החיים של הלקטים הפרהיסטוריים, נראה לי מתאים לקשר פה אבל אני רואה שאין להם אפילו ערך קיים. Maplegood - שיחה 17:12, 13 במאי 2014 (IDT)
replies: text: אני לא חושב שקישור כזה יתרום במשהו לערך. מדובר בערך כללי על ציידים-לקטים בעבר ובהווה, לא על פרוייקטים שמנסים לחקות אותם. Reuveny - שיחה 17:21, 13 במאי 2014 (IDT)
thread_title:  הוספת קישור 

message: מתוך הערך: "הנשים עסקו בליקוט של קטניות, פירות, ירקות ועוד, כיוון שזו פעולה שלא דרשה תשומת לב מלאה, וניתן להפסיקה ולחדשה בנקל, ולהתפנות לטיפול בילדים ולעיסוקים אחרים. הגברים עסקו לרוב בציד בעלי חיים, ונעדרו לעתים תקופות ארוכות מביתם".
מתוך הכתוב אפשר להסיק, שבחברות ציידים-לקטים החליטו על חלוקת תפקידים מגדרית מתוך מחשבה, שהתפקיד העיקרי של האישה היא אימהות. לפיכך (לפי טענו זו) הם קבעו שהגברים צריכים להתמקד בציד, ואילו הנשים יעזרו באמצעות עיסוקים, שלא יפריעו להן בתפקידן העיקרי.
המשחבה, שרעיון חברתי מסוים הוביל לאופן מסוים של התארגנות חברתית, אינה נכונה לדעתי. להערכתי, הנשים לא "זכו" בתפקיד המטפלות והמלקטות בגלל תפיסתן על ידי החברה כאימהוֹת במהותן. סביר יותר להניח, שהן נחשבו כפחות כשירות מבחינה פיזית לציד, במיוחד בתקופות ההריון וההנקה, מה שהביא להדרתן מציד; הדרה זו, מצידה, השאירה לנשים את התפקידים שלא נתפסו על ידי גברים, אך אין לזה קשר לשום תפיסה חברתית באשר למהותן. ברור שרק הנשים יכולות להיות אימהות, אך אי אפשר להסיק מכך, שחלוקת התפקידים המגדרית בחברת ציידים-לקטים נבעה מתפיסה חברתית, שהגדירה את האימהוּת כמהות האישה. אם כבר, תפיסה חברתית זו צמחה, אחרי שבני האדם התרגלו לחלוקת התפקידים המגדרית; חלוקת התפקידים זו הייתה (כנראה) בעיני הציידים-לקטים כורח של הסתגלות לסביבה, שחייבה ציד לשם הישרדות (והם לא ראו את החלוקה הזאת כבחירת תפקידים שונים לבני אדם שונים במהותם).
לדעתי, יש להימנע מהמחשבה ה"אידאליסטית", שרעיונות חברתיים קבעו את צורת החברה, במיוחד בחברות פרה-היסטוריות.--ירוק קורא - שיחה 18:24, 26 ביולי 2014 (IDT)
replies: text: זכותך לדעתך, אבל הערך (החלקי מאוד) אמור לשקף את דעתם של האנתרופולוגים. חלוקת עבודה מגדרית כמו זו המוזכרת בערך היא מאפיין כמעט אוניברסלי של חברות ציידים לקטים שנחקרו במאות השנים האחרונות. המשפט שציינת מתאר את התצפיות האנתרופולוגיות, לא מסביר את מקור התופעה, אז אינני מבין מה הבעיה. אגב, למה אינך חושב ש"שרעיונות חברתיים קבעו את צורת החברה?" Reuveny - שיחה 17:06, 27 ביולי 2014 (IDT)
replies: text: :אין לי שום כוונה לסתור את המסקנות שעולות מהתצפיות האנתרופולוגיות על אופן חלוקת התפקידים, אך לדעתי ניסוח המשפט מוטה לטובת הסבר התופעה באמצעות "תפיסת עולם", שכביכול הגדירה את האימהוּת כמהות האישה; אפשר להסיק מהמשפט, שהנשים הודרו מהציד בגלל צו חברתי, שתבע מהן להתרכז ב"תפקידן בחיים" (אימהות). לדעתי, תביעה כזאת מנשים מתאימה יותר לחברות פטריארכליות של יושבי קבע, ופחות לציידים-לקטים. אני לא טוען שהאדם הפרה-היסטורי היה שוחר שוויון מגדרי, אך יכול להיות, שחלוקת התפקידים המגדרית נבעה ממרכזיותו וחשיבותו של הציד, שחייב לגייס למשימה את הכשירים ביותר מבחינה פיזית (בדומה ללוחמים); כך הגברים זכו בתפקיד הציידים, ואילו לנשים נשארו תפקידי הטיפול בילדים והליקוט. ברור, שהדרה גורפת של כל הנשים מציד (אם אכן הייתה) הייתה לא נכונה, אך אי אפשר לייחס את העדפת הגברים למשימות ציד לתפיסה חברתית, שהאישה היא אימא במהותה, או לניסיון חברתי מודע "לביית" את האישה.

text: :יכול להיות, שחלוקת התפקידים המגדרית התבססה במקור על הקריטריון הפיזי של התאמה לציד; רק אחרי שהתופעה התמסדה, והנשים "זכו" בתפקידים נוספים בגלל "נייחותן", צמחו רעיונות חברתיים, שהעניקו לה צידוקים "ערכיים" (כולל אימהות כערך עליון עבור אישה. להערכתי, סביר להניח שזה קרה רק עם המעבר ליישובי קבע, שהגביל את תחום העיסוק של הנשים לסביבת הבתים). רעיונות חברתיים אלה נועדו לשמר את ההגמוניה של מי שהרוויחו מחלוקת התפקידים המגדרית (הגברים), אך לדעתי אי אפשר לראות את הרעיונות האלה כסיבה לתופעה זו. זאת הייתה כוונתי, כאשר כתבתי על אי-קביעת צורת החברה על ידי רעיונות חברתיים. בחברות היסטוריות כוחם של הרעיונות עלה (אך לדעתי גורמים אחרים עדיין דומיננטיים בקביעת אופי החברה).--ירוק קורא - שיחה 20:03, 27 ביולי 2014 (IDT)
thread_title: חלוקת תפקידים מגדרית

message: TYPO?
replies: text: תודה, תוקן. איש השום (Theshumai) - שיחה 23:43, 16 באוגוסט 2019 (IDT)
thread_title:  באנימיזם פעמים רבות חשיבותם הקוסמים של בני האדם חלקית בלבד, 

message: משתמש:Theshumai החזיר לערך פסקה שהסרתי, על עולמם הפנימי של הציידים לקטים. הפסקה בעצם מסכמת כמה דקות מהרצאתו של הפסיכולוג שלמה ברזניץ בכנס באוניברסיטת חיפה. התוכן שלה ספקולטיבי ביותר. מדובר ברעיון שאיש לא בדק כמו שצריך ולא פורסם בספרות המדעית. אין לזה מקום בערך כללי על ציידים-לקטים ולדעתי גם לא בערך על הגותו של פרופ' ברזניץ. לפיכך הסרתי את הפסקה שוב. Reuveny - שיחה 14:44, 21 באוגוסט 2019 (IDT)
replies: text: לא אתעקש, החזרתי כי חשבתי שלא ראית מה המקור. מודה על שמירת השפה המכבדת. איש השום (Theshumai) - שיחה 14:52, 21 באוגוסט 2019 (IDT)
replies: text: : הקשבתי שוב לשיעור עליו התבססתי, ואכן ברזניץ עצמו מסייג מאוד את התאוריה הזו, ולכן אני תומך בדעתך להסיר אותה. איש השום (Theshumai) - שיחה 14:11, 23 באוגוסט 2019 (IDT)
thread_title:  העולם הפנימי